मनोरोगी महिला ने गुटका साहिब की बेअदबी की
धूरी|गांव जहांगीरमें एक मानसिक बीमार बुजुर्ग महिला द्वारा गुटका साहिब और सैची भाग पहला (श्री गुरु ग्रंथ साहिब) की बेअदबी किए जाने का मामला सामने आया है। रविवार प्रात: करीब 5 बजे गांव की मानसिक बीमार महिला ने उक्त धार्मिक ग्रंथों को गांव के पूर्व सरपंच गुरचरण सिंह के घर फेंक दिया था। जिस पर गांव की सरपंच नवकिरण कौर और गांव की गुरुद्वारा प्रबंधक कमेटी के प्रधान गुरदयाल सिंह सहित अन्यों ने महिला की मानसिक हालत के मद्देनजर किसी भी तरह की कोई कार्रवाई करने से इंकार करते हुए मामले को आपसी सूझबूझ से निपटाने को ही प्राथमिकता दी। बुजुर्ग महिला के परिवार को लगाई धार्मिक सजा परिवार द्वारा स्वीकार करने के चलते मामला निपट गया। (राजेश टोनी)
hin_Deva hin_Deva